A Bose Sleepbuds™ II orvosi termék?
Nem. Bár a Bose Sleepbuds™ II éjjeli fülhallgatóban található alvástechnológia klinikailag bizonyítottan segíti a gyorsabb elalvást, maga a Sleepbuds™ egy fogyasztói termék. Ezért nincs szükség orvosi rendelvényre a megvásárlásához.
hu
A Sleepbuds™ II éjjeli fülhallgató elektromágneses vagy rádiófrekvenciás sugárzást bocsát ki?
Igen. Akárcsak a Bluetooth technológián alapuló összes termék. A Bose Sleepbuds™ II éjjeli fülhallgatót azonban arra tervezték, hogy ultra alacsony sugárzást bocsásson ki. Egy teljes éjszaka alatt a Sleepbuds™ II éjjeli fülhallgató a hagyományos bluetoothos headsetek egyetlen telefonhívás során kibocsátott sugárzásának csupán töredékét bocsátja ki. Ha továbbra is aggódik a sugárveszély miatt, válassza a Telefon nélküli üzemmódot. Bár ebben az üzemmódban a Sleepbuds™ II éjjeli fülhallgató működése korlátozott, éjszaka nem marad egy eszközhöz csatlakoztatva, és így néhány perc elteltével nem fog káros sugárzást kibocsátani.
hu
A Sleepbuds™ II éjjeli fülhallgató ellenáll a fülemben lévő izzadságnak és/vagy víznek?
Igen. A Sleepbuds™ II éjjeli fülhallgató izzadság- és vízálló. A töltőtok azonban nem izzadság- vagy vízálló.
hu
Akkor is meghallom az ébresztést, ha a telefonom lemerül az éjszaka során?
Igen. Ha a telefon akkumulátora lemerül, és megszűnik a kapcsolat a telefon és a Sleepbuds™ II éjjeli fülhallgató között, a fülhallgató akkor is automatikusan lejátssza az első beállított ébresztést. Így amíg a fülhallgatók akkumulátora le nem merül, az ébresztés nem marad el.
hu
Feltölthetem rá a saját hangjaimat?
Nem. A Bose minden hangot a Bose Sleep alkalmazáson belül biztosít a zajelfedés és/vagy a relaxációs élmény optimalizálása érdekében.
hu
Hallgathatom a saját zenéimet vagy hangoskönyveimet a Sleepbuds™ II éjjeli fülhallgatóval?
Nem. A fejhallgatóra nem tudja streamelni az Ön saját zenéit, hangoskönyveit vagy podcastjait. Ehelyett gondosan összeválogatott, megnyugtató tartalmakat játszik le, amelyek segítenek Önnek elaludni, és zajelfedő hangokat, hogy a zajok ne zavarják Önt alvás közben. Szem előtt tartva, hogy olyan apró méretű fülhallgatót kívánunk létrehozni, amely kényelmes alvást biztosít, és akkumulátora is kitart az egész éjszakás lejátszás során, tudatosan döntöttünk úgy, hogy a Sleepbuds™ éjjeli fülhallgató ne streameléssel érje el a hanganyagokat. Ehelyett a hangfájlok magán a fülhallgatón kerülnek tárolásra, amely helyben játssza le őket, így nagyban meghosszabbodott az aprócska eszközzel elérhető lejátszási időt.
hu
Hogyan befolyásolja a Sleepbuds™ II éjjeli fülhallgató azt, hogy meghalljam a füstjelző hangját, a gyermeksírást, a betörőket, stb.?
A Sleepbuds™ II éjjeli fülhallgatót arra terveztük, hogy elfedje a nemkívánatos éjszakai zajokat és zavaró tényezőket. Éppen ezért kihatnak arra is, hogy más hangokat meghall-e, mint például az ébresztőket, a vészjelző rendszereket, az embereket és a házi kedvenceket. Ha szeretné kiegyensúlyozni a zajelfedés és az észlelés kívánt szintjét, beállíthatja az igényeinek megfelelő hangerőt a Bose Sleep alkalmazásban. A hangerőnek elég erősnek kell lennie ahhoz, hogy elfedje a zavaró hangokat, de nem túl erősnek ahhoz, hogy biztosan felébredjen azokra a hangokra, amelyeket szükséges meghallania. Ha továbbra is aggódik, hogy nem fogja meghallani a fontos hangokat a Sleepbuds™ II éjjeli fülhallgató viselése közben, folyamodjon alternatív megoldásokhoz: hagyatkozzon egy másik személyre, használja csak az egyik fülhallgatót, vagy állítsa be a zajelfedés időzítőjét.
hu
Hogyan befolyásolja a Sleepbuds™ II éjjeli fülhallgató hosszú távú használata a hallásomat?
A Bose 74 dBA-ra csökkentette a Sleepbuds™ éjjeli fülhallgató maximális hangnyomásszintjét (SPL). A 2019-ben kiadott WHO-ITU, a biztonságos zenehallgatásra vonatkozó szabvány alapján, ha a Sleepbuds™ II éjjeli fülhallgatót naponta ezen a szinten hallgatná, az így felvett hangenergia mennyisége a felnőttek számára meghatározott biztonsági korláton belül lenne. Azonban az olyan különféle tényezők, mint az ébrenlét ideje alatti nagy hang- vagy zajexpozíció, illetve bizonyos vegyi anyagoknak vagy gyógyszereknek való kitettség összességében a hallás károsodásának kockázatához vezethet. E kockázat minimalizálása érdekében a Sleepbuds™ II éjjeli fülhallgató használata esetén a zajelfedő hang hangerejét mindig a legalacsonyabb szintre kell állítani, amely gondoskodik a pihentető éjszakai alvásról.
hu
Hogyan tesztelték a felhasználók a Bose alvástechnológiát?
2019 novemberében a Bose egy alváskutatási projektet szponzorált, amely az első generációs zajelfedő éjjeli fülhallgatónkban használt zajelfedési és zajkizárási technológiák egyedi kombinációjának hatékonyságát vizsgálta az alvásminőség és a kipihentség javításának tekintetében. A kutatást a University of Colorado Anschutz Medical Campus és a UCHealth CARE Innovation Center folytatta le 50 felnőtt személy tíznapos részvételével. Az eredmények kiemelkedően kedvezőnek bizonyultak. A Bose alvástechnológia klinikailag bizonyítottan segített a résztvevőknek abban, hogy gyorsabban aludjanak el. Ezenfelül a megkérdezett résztvevők többsége úgy vélekedett, hogy a termék segítségére van a gyorsabb elalvásban (86%) és a folyamatos alvásban (76%). További eredmény, hogy 10-ből 8 résztvevő jelezte alvásminőségének általános javulását, valamint az összes résztvevő úgy fogalmazott, hogy a technológia hatékony a különféle hangok, például a horkolás és a város zajainak kizárásában. Sok résztvevő jelezte, hogy kipihentebbnek érzi magát, és hogy a kutatást követően is használni fogja a Bose alvástechnológiai eszközeit. A Sleepbuds™ II éjjeli fülhallgató a Bose bizonyítottan hatékony alvástechnológiájára épül, és továbbfejlesztett zajelfedő teljesítményt nyújt. További információk az alváskutatásról
hu
Honnan tudhatom, hogy a mobileszközöm kompatibilis-e?
A készüléknek támogatnia kell a Bluetooth Low Energy (BLE) technológiát. Az iOS 11 vagy újabb operációs rendszerrel rendelkező Apple készülékek, valamint az Android 6.0 és újabb rendszerű készülékek többsége kompatibilis a fülhallgatóval.
hu
Mennyi időbe telik egy új hang betöltése a Sleepbuds™ éjjeli fülhallgatóimra? Szükséges meglévő hangokat törölni, hogy legyen hozzá elég hely?
Az átviteli idő a mobileszköztől (operációs rendszer, gyártó, verzió) és a hangfájl méretétől függ. Míg a legtöbb átvitel kevesebb mint 10 percet vesz igénybe, egy nagyobb méretű fájl vagy egy régebbi eszköz esetében akár egy óráig is eltarthat a művelet. A Bose javaslata, hogy kezdje meg időben az átvitelt, hogy az mindenképp befejeződjön, mire eljön a lefekvés ideje. A Sleepbuds™ II éjjeli fülhallgató a hangfájlokat közvetlenül az egyes Sleepbuds™ éjjeli fülhallgatókon tárolja. A Sleepbuds™ II éjjeli fülhallgató kis mérete miatt a tárhely korlátozott. Amikor a Sleepbuds™ II éjjeli fülhallgató eléri azt a pontot, amikor a memória megtelt, akkor egy vagy több hangfájlt törölni kell, mielőtt újat adna hozzá. Az, hogy törölni kell-e egy hangot vagy sem, attól függ, hogy mekkora a Sleepbuds™ II éjjeli fülhallgatón lévő összes hang együttes mérete, nem pedig attól, hogy hány hang van rajta. Az egyes hangfájlok mérete eltérő lehet. Mielőtt Hangtárból új hangot másolna át, a Bose Sleep alkalmazás értesíti, ha hang(ok) törlésére van szükség.
hu
Mi a különbség a Bose noise-masking sleepbuds™ zajelfedő éjjeli fülhallgató és a Bose Sleepbuds™ II éjjeli fülhallgató között?
Jelentős fejlesztéseket hajtottunk végre a Bose Sleepbuds™ II éjjeli fülhallgatón: A Sleepbuds™ II éjjeli fülhallgató nikkel fémhidrid (NiMH) akkumulátortechnológiát használ, amely 30 éves múltra tekint vissza mind a fogyasztói, mind az orvosi termékek világában. A fülhallgatók akár 10 órás akkumulátor-üzemidővel rendelkeznek. Bár ez kevesebb, mint az eredeti noise-masking sleepbuds™ zajelfedő éjjeli fülhallgató által biztosított 16 óra, mégis elegendő az éjszakai alvás teljes idejére.  Ráadásul a hordtok háromszor képes újratölteni a fülhallgatókat, így összesen akár 40 órányi használat érhető el, szemben az eredeti Sleepbuds™ éjjeli fülhallgató által biztosított 32 órás használattal. A zajelfedési képességek a fülhallgató kialakításának megváltoztatásával javultak, ami a zaj jobb passzív kizárását, valamint a zajelfedő hangok további optimalizálását eredményezte egy új, jobb teljesítményű meghajtó körül. A kibővített tartalomkönyvtár további lehetőségeket kínál a zajelfedéshez és a természet hangjaival és nyugtató zenével megtámogatott pihenéshez. További tartalmak a későbbi szoftverfrissítésekkel adódnak majd hozzá. A fülhallgatókat megbízhatóbban lehet csatlakoztatni az alkalmazáshoz. Emellett a fülhallgatókon lévő mágnesek áthelyezésének és a tokon belüli illeszkedés ügyes áttervezésének köszönhetően könnyebb mindig ugyanúgy, megfelelően elhelyezni a fülhallgatókat a tokban. A súrlódásmentes felület használatával elkerülhető, hogy a fülhallgatók zajt okozzanak, amikor a párnához dörzsölődnek. Elkötelezettek vagyunk amellett, hogy folyamatosan új funkciókat és tartalmakat kínáljunk.
hu
Mi van, ha nem szeretném, hogy egész éjjel menjen a zajelfedő hang?
Ha lehetséges, a Bose Sleepbuds™ II éjjeli fülhallgató alapértelmezés szerint a kiválasztott hangokat játssza le egész éjjel. Ha mégsem szeretné, hogy a fülhallgató egész éjjel lejátssza a hangokat, beállíthat egy időzítőt. Az időzítőt a Bose Sleep alkalmazásban tudja beállítani, a hang pedig elnémul, amikor az időzítő lejár.
hu
Mik azok a telefonhívás-értesítők? Tudok hívást fogadni a Sleepbuds™ II éjjeli fülhallgatón keresztül?
Nem. A Sleepbuds™ II éjjeli fülhallgató csak a bejövő hívásokról értesíti Önt. A Telefonhívás-értesítők a Sleepbuds™ II éjjeli fülhallgatón keresztül küldött értesítések, amelyek felébresztik Önt, amikor bejövő hívása van. A hívás fogadásához el kell távolítania a Sleepbuds™ II éjjeli fülhallgatót, és használnia kell a mobileszközt. Ne feledje, hogy a Sleepbuds™ éjjeli fülhallgató alkalmazkodik a készülék „Ne zavarjanak” beállításához, és nem értesíti Önt, ha ez a funkció engedélyezve van.
hu
Miért használ a termék zajelfedést zajkioltás helyett? Miben különbözik a zajelfedés a zajkioltástól?
Bár a Bose úttörő szerepet játszott a zajkioltó technológia terén, úgy találtuk, hogy a zajelfedés jobb megoldást jelent az alvást zavaró zajok kiszűrésére. A zajkioltó technológia folyamatosan méri és elemzi a kívülről érkező zajt, és erre reagálva ellentétes jeleket küld, amelyek kioltják azt. A Bose Acoustic Noise Cancelling™ termékek esetében a zajkioltás és a passzív zajkizárás kombinációja minden frekvencián megfelelő hangcsökkentést eredményez. Azonban a felhasználó fülébe jutó zajok csökkentésére szolgáló passzív és aktív technológiák semmilyen kombinációja sem képes teljes mértékben elnyomni a nemkívánatos zajokat. A zajelfedés viszont megnyugtató, kellemes hangot bocsát ki, melynek segítségével az agy figyelmen kívül tudja hagyni a zavaró zajokat. A zajelfedés működése a belső fülben a különböző hangok megfelelő frekvenciában történő találkozásán alapszik. Ha megfelelően találkoznak a frekvenciák, és az elfedő hang pont a megfelelő mértékben hangosabb a zavaró hangnál, akkor a belső fül és az agy nem képes érzékelni a zavaró hangot. A zajkioltás csöndet hoz létre hallójáratainkban, a zajelfedés pedig – a megfelelő körülmények között – a fejünkben teremt csendet.
hu
Miért van a Sleepbuds™ II éjjeli fülhallgatóban nikkel fémhidrid (NiMH) akkumulátor? Miért nem használtak már az eredeti Bose noise-masking sleepbuds™ zajelfedő éjjeli fülhallgatóban is NiMH-akkumulátort?
A Sleepbuds™ II éjjeli fülhallgatóban használt NiMH-akkumulátor-technológia több mint 30 éves múltra tekint vissza a fogyasztói és az orvosi termékek világában. A Bose Sleepbuds™ II éjjeli fülhallgatóhoz kiválasztott cella lehetővé teszi az oldalt történő alvás kényelméhez szükséges kis méretű fülhallgató használatát, az egész éjszakai lejátszáshoz szükséges teljesítményt, valamint a Bose vásárlói által elvárt megbízhatóságot és biztonságot. Az eredeti Sleepbuds™ éjjeli fülhallgatóban alkalmazott akkumulátortechnológia nagy kapacitást kínált egy kis méretű, biztonságos kivitelben; azonban a termék piaci ideje alatt számos ügyfél tapasztalt olyan problémákat, hogy a Sleepbuds™ éjjeli fülhallgató nem töltött és/vagy váratlanul leállt. Miután utánajártunk a problémáknak, úgy döntöttünk, hogy a terméket megszüntetjük.  Az elmúlt években az elektronika jelentősen hatékonyabbá vált. Ez lehetővé tette, hogy elérjük az egész éjszakai használathoz szükséges akkumulátor-üzemidőt, ráadásul mindezt a Sleepbuds™ II éjjeli fülhallgató NiMH-akkumulátorainak kisebb energiasűrűsége és bizonyított megbízhatósága mellett.
hu